Angela Merkel

Angela Merkel (Angela Dorothea Kasner) (; 1954.17.7, Gamburg) — Germaniya mámleketi kansleri. Fizika pánleri doktorı (1986). Leypzig universitetin tamamlaǵan, bunnan tısqarı onlaǵan universitet dárejesine iye. Tiykarınan, 2019-jıl dúnyanıń eń abıraylı universitetlerinen bolǵan Garvard Universiteti doktorlıq dárejesine iye boldı hám universitette sóylep shıqtı. 1978-jıldan Germaniya Demokratiyalıq Respublikası Pánler Akademiyasınıń fizikalıq ximiya oraylıq institutı ilimiy jumısshısı, 1990-jıl Germaniya Demokratiyalıq Respublikası demokratiyalıq húkimetiniń baspasóz xatkeri orınbasarı, birlesken Germaniya federal húkimetiniń baspasóz hám informaciya mekemesi referenti, 1990-jıldan Xristian-demokratiyalıq awqam hám GFR bundestagı aǵzası, 1991-jıldan Germaniya hayal-qızlar hám jaslar jumısları boyınsha, 1994-jıldan qorshaǵan ortalıqtı qorǵaw hám yadro reaktorları qáwipsizligi máseleleri boyınsha federal ministr, 1998-jıldan Xristian-demokratiyalıq awqamı bas xatkeri, 2000-jıl aprelden baslıǵı, 2002-jıl sentyabrden GFR bundestagında Xristian-demokratiyalıq awqam/Xristian social awqamınıń birlesken frakciyası baslıǵı. 2015-jılda bolsa «Time» jurnalı tárepinen «Jıl Adamı» dep tán alınǵan hám sonıń menen birge kóp márte «Forbes» tárepinen dúnyanıń «Eń abıraylı hayalları dizimi»inde joqarı orınlardı iyelegen. 2005-jıl 22-noyabrden GFR federal kansleri  . 2021-jılda Angela Merkel napaqaǵa shıqtı hám onıń pensiya pulı 15 000 evro bolıwı aytıldı.

 Derekler 

Kategoriya:Adamlar
Kategoriya:Tiri insanlar
Kategoriya:Stara planina ordeni iyeleri
Kategoriya:Zayd ordeni iyeleri
Kategoriya:Patsha Abdulaziz ordeni iyeleri
Kategoriya:Úsh juldız ordeni iyeleri